May kontrol ang host at (mga) co-host ng Space kung sino ang puwedeng magsalita. Puwede silang mag-mute ng sinumang Tagapagsalita, pero nasa indibidwal na kung ia-unmute niya ang kanyang sarili kung nakatanggap siya ng pribilehiyong magsalita. Puwede ring alisin,  iulat, at i-block ng mga host at co-host ang iba pang nasa Space.
Puwedeng mag-ulat at mag-block ng ibang tao sa Space ang mga tagapagsalita at tagapakinig, o puwede nilang iulat ang Space. Kung magba-block ka ng kalahok sa Space, iba-block mo rin ang account ng taong iyon sa Twitter. Kung sasali ang taong na-block mo bilang tagapakinig, lalabas siya sa listahan ng mga kasali nang may label na Na-block sa ilalim ng pangalan ng kanyang account. Kung sasali ang taong na-block mo bilang tagapagsalita, lalabas din siya sa listahan ng mga kasali nang may label na Na-block sa ilalim ng pangalan ng kanyang account at makakakita ka ng abiso sa app na nagsasabing “Sumali bilang tagapagsalita ang isang account na na-block mo.” Kung papasok ka sa isang Space kung saan tagapagsalita na ang isang account na na-block mo, makakakita ka rin ng babala bago sumali sa Space na nagsasabing “Na-block mo ang 1 taong nagsasalita.”
Kapag isa kang host o co-host ng Space, hindi makakasali ang mga taong na-block mo, at kung idinagdag ka bilang co-host habang nasa isang Space, aalisin sa Space ang sinumang nasa Space na na-block mo.